Կարկատան

thumb|right|300px|Տեքստիլ մոզաիկա
**Կարկատան**, տեքստիլ մոզաիկա (), կարկատաններից պատրաստված արտադրանք,  ձեռագործության մի տեսակ, որտեղ մոզաիկայի սկզբունքով կտորների (կարկատանների) միացումով կարում է մեկ ամբողջական իր։ Աշխատանքի ընթացքում ստեղծվում է կտավ՝ նոր գունային լուծումով, նախշով, երբեմն՝ նաև հյուսվածքով։ 
Ժամանակակից վարպետները լոսկուտային կարի տեխնիկայով ստեղծում են նաև ծավալային-տարածական կոմպոզիցիաներ։ Կարկատան կտավի բոլոր միացման կարերը գտնվում են նրա արտաքնին հատվածի հակառակ կողմում։
Հայաստանում (ինչպես և Ռուսաստանում) լոսկուտային տեխնիկան վաղուց կիրառվում է, մասնավորապես վերմակների, ծածկոցներ և այլ իրերի պատրաստման համար։

### Պատմություն
Պատմության ընթացքում հայտնաբերվել են գործվածքի փոքր կտորների միացման և ավելի մեծ մակերես ստեղծելու և տեքստիլ գործվածքների շերտերի կարման բազմաթիվ ապացույցներ: Կարկատանն օգտագործվել է հին եգիպտացիների կողմից հագուստի, պատերի զարդարանքի, վարագույրների և կահույքի պատրաստման նպատակով, որոնցից ամենահին պատկերները թվագրվում են 5500 տարի առաջ (մ.թ.ա. 3400 թվական): Չինական կտոր-գործվածքի արտադրությունը, ըստ ավանդույթի, սկսվել է Լյու Սոնգ դինաստիայի կայսր Լյու Յուի կողմից: Պահպանված ամենավաղ կտորները թվագրվում են վաղ միջնադարով, որտեղ, այլ կիրառությունների շարքում, զրահի կառուցման մեջ օգտագործվել են կտոր-գործվածքի շերտեր, որը ապահովել է զինվորներին տաք և պաշտպանված վիճակը: Ճապոնական զրահը պատրաստվել է նմանատիպ ձևով:
1920 թվականին «Հազար Բուդդաների քարանձավում» գտնվել է գորգ, որը մոտավորապես X դարում հավաքված է եղել ուխտավորների հանդերձներից մնացած բազմաթիվ կտորներից։

Այս տեխնիկայով պատրաստված անկողնային ծածկոցները սկսեցին հայտնվել 11–րդից 13–րդ դարերի եվրոպական տներում։ Այդ ժամանակ Եվրոպայի կլիման դարձավ ավելի սառը, ինչի պատճառով լայն տարածում ստացավ անկողնային ծածկոցների օգտագործումը։ Այս հանգամանքը նպաստեց այն պրակտիկայի զարգացմանը, երբ պարզ կտորները զարդարվում էին նախշերով ու դիզայնով։ Միաժամանակ զարգացավ նաև դեկորատիվ կարի տեխնիկան։ Այս ծածկոցների պատրաստման ավանդույթը Պիլգրիմները բերեցին Ամերիկա։
ձախից|մինի|Դիդակտիկ պաստառ սնկերի ցուցադրմամբ։ Ձեռագործ աշխատանք

### Կիրառություն
Տեքստիլ մոզաիկան  հաճախ օգտագործվում է ծածկոցներ պատրաստելու համար, բայց այն կարող է օգտագործվել նաև գորգեր, պայուսակներ, պատի զարդարանքներ, տաք բաճկոններ, բարձի ծածկոցներ, կիսաշրջազգեստներ, ժիլետներ և այլ հագուստի իրեր պատրաստելու համար: Որոշ տեքստիլ արվեստագետներ աշխատում են կարկատան համարվող կտորների հետ, հաճախ այն համատեղելով ասեղնագործության և կարի այլ ձևերի հետ։

##### Անգլիա
XVI դարում Անգլիա սկսեցին ներկրվել հնդկական բամբակից պատրաստված բազմատեսակ նախշերով գունավոր գործվածքներ։ Վերմակը, որը ասեղնագործված էր տպագրական նախշերով, համարվում էր տան ինտերիերի նորաձեւ զարդ։ Լաթագործությունը առաջացավ սիթեցի՝ 
(), (բնական բամբակյա թեթև գործվածք), դիֆիցիտի պատճառով, որն առաջացել էր 1712 թ․-ին Հնդկաստանից գործվածքների վաճառքի արգելքից հետո։ Այդպիսով կառավարությունը նպատակ ուներ պահպանել տեղական մանուֆակտուրաները, որտեղ արտադրվում էին բրդե և մետաքսե գործվածքներ։ Սիթեցը Անգլիա էր հասնում ապօրինի ճանապարհներով և դրա գինը կտրուկ բարձրացել էր։ Հագուստի ստեղծումից մնացած սիթեցի կտորները չէին նետվում, այլ օգտագործվում էին այլ արտադրանք ստեղծելու համար։ Մեծ կտորներով զարդարվում էին բրդե կամ կտավե գործվածքները ապլիկացիայի տեխնիկայով։ Ամենափոքր մնացորդները իրար էին կարվում՝ ստեղծելով մեկ ամբողջական կտավ։

##### Հյուսիսային Ամերիկա
Մոզաիկ եղանակով ստեղծված ծածկոցները Նոր աշխարհ տեղափոխվեցին գաղթականների հետ՝ 1620-ականներին։ Գործվածքի պակասի պատճառով, ծածկոցները վերանորոգվում էին հին հագուստի մնացորդներով։ Գործվածքի հետագա դիֆիցիտը նպաստեց կտորներից ծածկոցներ պատրաստելու ավանդույթին։ Ժամանակի ընթացքում դրանք ավելի բարդացան, որտեղ յուրաքանչյուր արհեստավոր փորձում էր ստեղծել իր սեփական նախշով և գույների համադրությամբ ծածկոցը։

Ամերիկացի տնային տնտեսուհիները սովորաբար ձմռանը կարում էին ծածկոցի վերևի մասը։ Գարնանը բոլոր հարևանները հավաքվում էին ծածկոցը կարելու համար, իսկ երեկոյան, աշխատանքից հետո, տղամարդիկ միանում էին նրանց: 
1750 թվականից առաջ ստեղծված ամերիկյան գրեթե բոլոր ծածկոցները պատրաստվել են մոզաիկ տեխնիկայով։ Ժամանակի ընթացքում ձևավորվեցին ավանդական մոզաիկ նախշերի բլոկներ։ Անուններից շատերը կապված են առօրյա կյանքի հետ՝ («Սղոցատամ», «Արջի թաթ», «Կարկատանի զամբյուղ», «Տատիկի այգի»,«Հողմաղաց»), այն տարածաշրջանի հետ, որտեղ հորինվել է նախշը՝ («Օհայոի և Տեխասի աստղ»), Աստվածաշնչյան պատմությունների կապերի հետ՝ («Հակոբի սանդուղք»): Ավելի ուշ (մինչև 1850 թվականը), ապլիկացիան դարձավ տարածված։ Շատ քիչ հնաոճ կտորե ծածկոցներ են պահպանվել, քանի որ դրանք առօրյա իրեր էին, մինչդեռ ապլիկացիոն ծածկոցները նախատեսված էին հատուկ առիթների համար:

1876 թ․ Ֆիլադելֆիայի Համաշխարհային ցուցահանդեսում ցուցադրվեցին անգլիական աշխատանքներ նոր տեխնիկայով՝ կրեյզի (), «խենթ», հայտնի նաև որպես «Պտույտ», «Կարուսել», «Վարդ»՝ պատրաստված մետաքսե գործվածքներից և լրացված ասեղնագործությամբ։ Կրեյզի տեխնիկան թույլ էր տալիս ստեղծել շքեղ գործվածքների կոմպոզիցիաներ, պատրաստված բրոկատից՝ դիպակ, վելվետից, մետաքսից տարբեր ձևի, գույնի և նախշի կարկատաններից՝ միավորված ազատ ձևով։ Կարկատանները միացնող կարերը զարդարվում էին բազմատեսակ ասեղնագործությամբ, իսկ իրերը կարող էին լրացվել ապլիկացիաներով և գործվածքի վրա նկարներ ավելացնելով։

1879 թվականին նոր ձեռագործի տեսակ նկարագրեց նկարազարդ «Պետերսոն» ամսագիրը։ Լոսկուտային կարի այս ուղղությունը հայտնի դարձավ որպես «զարդարած քվիլթ» կամ «ճապոնական մետաքս» արևելյան մոտիվների լայն կիրառության պատճառով։ Այս արտադրանքները նախատեսված էին միայն զարդարանքի համար, քանի որ կտորները ամրացվում էին շատ քիչ քանակով կարերով՝ առանց միջշերտի կարելու։ Եզրերը զարդարվում էին փնջերով, վարսանդներով, պոմպոններով, ժանյակով, իսկ միջաշերտը նստում էր, ինչը թույլ չէր տալիս լվանալ դրանք։ Ավելի գործնական իրեր պատրաստվում էին կրոնական ձեռագործի խմբակներում, որտեղ կրեյզի ոճով գործվածքին ավելացնում էին բրդե և բամբակե գործվածքներ։

Նոր տեխնիկան ծնեց մի ամբողջ ուղղություն ամերիկյան առևտրում, որը բոլոր ցանկացողներին առաջարկում էր պատրաստի հավաքածուներ, ասեղնագործության նախշեր և ձեռքով նկարազարդված մետաքսե բլոկներ՝ լոսկուտային կարի համար։

1910-ականներին կրեյզիի տարածվածությունը գնալով նվազում է՝ տեղը զիջելով լոսկուտային կարի սովորական տեսակներին։ Նորաձևության հոսանքները չանդրադարձան որոշ կրոնական համայնքների վրա, որոնք հավատարիմ մնացին տարիներով ձևավորված կարի միջոցներին։ Այսօր էլ ամիշների և մենոնիտների վարպետները քվիլթ պատրաստելիս օգտագործում են միայն ավանդական նախշեր և միագույն գործվածքներ:
1970-ականներին ԱՄՆ-ում հետաքրքրությունը լոսկուտային կարի նկատմամբ վերակենդանացավ։ Սկսեցին տարածվել քվիլթ-ակումբները, իսկ մասնագիտացված խանութները գնորդներին առաջարկում էին այս դեկորատիվ-կիրառական արվեստի համար անհրաժեշտ բոլոր նյութերը, ինչպես նաև թեմատիկ գրքերի և ամսագրերի լայն ընտրանի։ 1971 թվականին Իվ Սեն-Լորանը ստեղծեց մոդել, զարդարված լոսկուտային կարով, որը կանխագուշակեց նոր ուղղություն նորաձևության մեջ՝ հետաքրքրությունը ժողովրդական ռոմանտիզմով։
thumb|right|300px| Դեռևս չկարված պայուսակ՝ բամբակյա վեցանկյուն մոզաիկ  կտորներով

##### Ռուսաստան և ԱՊՀ
Ռուսաստանում վաղուց ի վեր տարածված է եղել խնայողական վերաբերմունք գործվածքի նկատմամբ՝ լինի դա տնային արտադրության՝ (մինչև XVIII դար երկրում հիմնականում օգտագործվում էր տնագործ գործվածք), թե գնված։ () գրքում առկա են մանրամասն ցուցումներ հագուստի կտրելու, կտորների մնացորդները տեսակավորելու և պահպանելու, ինչպես նաև պատրաստ հագուստը նորոգելու վերաբերյալ։ Հայտնի է, որ XVII դարում հին հավատացյալների միջավայրում օգտագործվել են լոսկուտային գորգեր, որոնք կոչվում էին «ձեռքի տակ եղած բաներ»։ Այդ գորգերի նախշը խորհրդանշական կերպով պատկերվում էր «Ինը հրեշտակների դասերը»։

Լոսկուտային կարը լայն տարածում ստացավ XIX դարի երկրորդ կեսին՝ արտասահմանյան սիտցի վաճառքում հայտնվելուց հետո։ Ի տարբերություն տնագործ գործվածքների, որոնց լայնությունը մոտ 40 սմ էր, ֆաբրիկային արտադրության գործվածքները ունենում էին 75–80 սմ լայնություն, և դրանցից հագուստ կտրելիս առաջանում էր մեծ քանակությամբ մնացորդ։ Ապլիկացիան հայտնվեց ավելի ուշ, քանի որ անգլիական սիտեցները՝ բնական բամբակյա գործվածքներ, Ռուսաստանում թանկ էին, համարվում էր ոչ արդյունավետ, երբ մեկ կտորը ծածկվում էր մյուսով։

Լոսկուտային կարի ծաղկման շրջանը համընկավ դարի վերջի հետ, երբ արդեն զարգացել էր էժան բամբակե տպվածքով գործվածքների արտադրությունը և տարածվել էին կարի մեքենաները։ Գյուղական միջավայրում ստեղծվող իրերը հիմնականում՝ լոսկուտային վերմակները, կրում էին բացառապես գործնական նշանակություն՝ պաշտպանում էին ցրտից։ Դրանց պատրաստման համար հիմնականում օգտագործվում էին հին հագուստի կտորներ, որոնք անկանոն ձևի էին և միացվում էին պատահական կերպով։ Սակայն զուգահեռ գոյություն ուներ նաև ավանդույթ՝ կարելու վերմակ նորապսակների կամ երեխայի ծննդյան առիթով։ Այս արտադրանքները համադրում էին և՛ գործնական, և՛ դեկորատիվ նշանակություն։ Լոսկուտի ձևը (շերտ, քառակուսի, եռանկյուն) պայմանավորված էր կտորահատման ժամանակ առաջացած մնացորդների ձևով, որը բնորոշ էր ռուսական ուղիղ հագուստին։

XIX դարի վերջից մինչև XX դարի սկիզբը լոսկուտային կարը ժողովրդական տարազում հաճախ փոխարինում էր դժվարագործ ժանյակին, ասեղնագործությանը կամ գործված զարդերին։ Կտորի հավաքման եղանակներում, գունային լուծումներում միշտ արտահայտվում էին տեղի բնակիչների գեղարվեստական նախասիրությունները։

Անկյունիկներով պատրաստված գորգերին զուգահեռ տարածված էին նաև հյուսքերից պատրաստված գորգերը․ դրանք ստացվում էին ոլորված գործվածքից հյուսված լարերից, որոնք դասավորվում էին շրջանաձև և կարով միացվում էին։

20-րդ դարի սկզբին մոզաիկ կարը, կոլաժի հետ մեկտեղ, գրավեց ավանգարդ և ֆուտուրիստ նկարիչների ուշադրությունը, որոնք փնտրում էին արտահայտման նոր միջոցներ: Հոկտեմբերյան սոցիալիստական հեղափոխությունից հետո կարի այս տեսակը չընդգրկվեց պետության կողմից աջակցվող դեկորատիվ և կիրառական արվեստի տեսակների ցանկում: Հետագայում այն դարձավ աղքատության նշան, հիշեցում խորհրդային երկրի կողմից ապրած պատերազմի և ավերածությունների ժամանակաշրջանների մասին: Այս տեսակի դեկորատիվ և կիրառական արվեստի նկատմամբ հետաքրքրությունը կրկին վերածնվեց 1990-ականներին, և դրա ուսումնասիրությունը սկսվեց միաժամանակ: Այն դարձավ ոչ միայն տարածված հոբբի, այլև դեկորատիվ արվեստի անկախ ժանր:

Ռուսաստանում երկու տարին մեկ (1997 թվականից) անցկացվում է ( փառատոնը, որտեղ ցուցադրվում են վարպետների աշխատանքները: Սուզդալում անցկացվում է նաև () կարի միջազգային փառատոնը: Ուկրաինայում, 1997 թվականից ի վեր, անցկացվում է համուկրաինական կարի փառատոնը: 
ձախից|մինի|Մանկական հագուստ

### Նյութեր և գործիքներ
##### Գունային անիվ
Մոզաիկ կարի տեխնիկայի ամենադժվար պահերից մեկը աշխատանքի ներդաշնակ, հավասարակշռված գունային գամմային հասնելն է: Այս դժվարությունը հաղթահարելու համար որոշ սկսնակ արհեստավորներ օգտագործում են գունային անիվ: Ներկայումս կան մասնագիտացված համակարգչային ծրագրեր, որոնք թույլ են տալիս հաշվարկել ապագա արտադրանքի վերջնական տեսքը:

##### Մկրատ
Գործվածք կտրելու համար օգտագործվում են սուր երկար ծայրերով մկրատներ, կարերի պատռման համար՝ փոքր մկրատներ: Բացի այդ, գործվածքը կարելի է կտրել անիվային կտրիչով՝ նշագրումներով հատուկ ծածկույթի (գորգի) վրա:

##### Քորոցներ և ասեղներ
Երբ կարում են կարի մեքենայով առանց նախօրոք ձեռքով «նախակար» անելու, սովորաբար օգտագործում են պարզ, միաձողանի քորոցներ։ Ամենահարմարն են շատ բարակ և ճկուն քորոցները, որոնց ծայրը փոքրիկ օղակի ձև ունի։ Իսկ այլ տեսակ քորոցները՝ օրինակ՝ պլաստիկ գնդիկով կամ «փակասեղները», ավելի հարմար են արդեն պատրաստի աշխատանքի վերջնական հավաքման ժամանակ։
##### Քանոն
Տարբեր անկյուններ պատրաստելու համար կիրառված գծերով, չափսերով և նշաններով ունիվերսալ քանոնը հնարավորություն է տալիս կտրել գործվածքը առանց նախապես պատրաստված ձևանմուշների:

thumb|right|300px| Աշխատանքային գործիքներ

### Գործվածքներ
##### Պատրաստում
Կարկատանի կամ մոզաիկ տեքստիլի ամենատարածված գործվածքները բամբակն են։ Դրանք հեշտ կտրվում են, չեն սահում կարելիս, պահում են ձեռքով պատրաստված ծալքերը և իդեալական են սկսնակների համար։ Բամբակյա գործվածքների թերությունները թափվելն է և լվանալիս կծկվելը։
Կտավը հեշտ է կարել, ավելի քիչ է կծկվում և դիմացկուն է։ Այն լայնորեն օգտագործվում է ծածկոցների կամ ֆոնի համար։ Վուշի գործվածքները շատ են ճմրթվում և դժվար արդուկվում։
Մետաքսը, իր նուրբ հյուսվածքի, բնական փայլի և պայծառ գույների շնորհիվ, շատ գրավիչ տեսք ունի արտադրանքներում։ Սակայն այն հեշտ է կծկվում լվանալիս, դժվար է կտրել և կարել, իսկ կտրվածքների եզրերը հաճախ փշրվում են։

Բուրդը հազվադեպ է օգտագործվում կարկատաններում, բայց ունի մի շարք առավելություններ։ Այն հիգրոսկոպիկ է՝օդից ջրի գոլորշիներ կլանելու ունակությունամբ, տաք և հարմար է անկողնային ծածկոցներ, բարձեր և հագուստ պատրաստելու համար։ Հաստ բրդյա գործվածքների եզրերը չեն մաշվում, բրդյա արտադրանքը հիանալի պահպանում է իր ձևը։ Բուրդը կարելի է միացնել մեքենայական զիգզագ կարով։
Արհեստական և խառը գործվածքները նրբագեղ տեսք ունեն, չեն ճմրթվում և լավ են լվացվում, սակայն կարող են խոնավություն կուտակել։ Վիսկոզային գործվածքները դժվար է կարել։ Իրենց ճկուն կառուցվածքի պատճառով սահում են,  լվանալիս շատ են ճմրթվում և կծկվում, ուստի վիսկոզը անհրաժեշտ է նախապես օսլայել։ Ձեռքով ներկված գործվածքները (բամբակ, մետաքս, կտավ) հետաքրքիր տեսք ունեն արտադրանքում։

##### Քայլեր
Դեկատավորումը գործվածքների նախնական մշակման տեխնոլոգիական գործընթաց է, որի նպատակը գործվածքի վերջնական չափերի կայունացումն է, ինչպես նաև նրա փափկեցումը, հարթեցումն ու արտաքին տեսքի բարելավումը։
Դեկատավորման ընթացքում գործվածքը ենթարկվում է ջերմության և խոնավության ազդեցությանը (օրինակ՝ գոլորշու միջոցով), որպեսզի կանխվի գործվածքի կամ հագուստի հետագա մտնելը լվացքի կամ օգտագործման ժամանակ։ Այս գործընթացը հատկապես կարևոր է բնական մանրաթելերից (օրինակ՝ բամբակ, բուրդ) պատրաստված գործվածքների համար։

##### Կտրատում
Մոզաիկ տեքստիլի հավաքման հաջողության բանալին՝ ճշգրիտ կտրատումն է։ Կտրատումը կատարվում է կաղապարների միջոցով, որոնք ներկայացնում են պարզ երկրաչափական ձևեր՝ կարտոնե (նշված կտրատման և կարի գծերով) կամ թափանցիկ պլաստիկ։ Այս կաղապարները թույլ են տալիս տեսնել նախշը։ Վաճառքում հանդիպում են նաև մետաղական կաղապարներ՝ լոսկուտային կարի համար, որոնցում կան անցքեր կարի գիծը նշելու համար։
Կարը նախատեսելու դեպքում կարերի վրա ավելացվում է 5 մմ-ից (բամբակյա գործվածքների համար) մինչև 1 սմ և ավելի (հեշտ թափվող գործվածքների համար)։ 
Կաղապարները գործվածքի վրա դնելիս հաշվի է առնվում բևեռացման թելերի ուղղությունը։ Քառակուսի կտորների դեպքում բևեռի ուղղությունը պետք է համընկնի մի կողմի հետ, եռանկյունների և վեցանկյունների դեպքում՝ հիմքի նկատմամբ ուղղահայաց։

ձախից|մինի|Աշխատանքային կաղապարներ
##### Կտավի հավաքում
Տեքստիլ մոզաիկայի հավաքումը սկսվում է փոքր կտորներից՝ անցնելով ավելի մեծ մասերի։ Մասերի հաջորդական միացմամբ ստեղծվում են նախշերի բլոկներ, որոնցից և կարում է պատրաստի արտադրանքը։
Մոզաիկ տեքստիլը կարելի է հավաքել ինչպես ձեռքով, այնպես էլ մեքենայով։

* Ձեռքով հավաքման համար կտորի հակառակ կողմում դրվում է մեկ կտոր՝ օգտագործելով ձևանմուշ, երկու կտոր, ծալված աջ կողմերով՝ միասին, նշագրման գծերը համընկնող,ամրացվում են միմյանց և կարվում փոքրիկ կարով: Թելը զգուշորեն ամրացվում է կարի գծի սկզբում և վերջում:

* Մեքենայով հավաքման դեպքում երկու կտորը կարելուց հետո, առանց թելը կտրելու, անցնում են հաջորդ կտորների զույգերի միացմանը կատարելով շղթա կար։ Երբ ամբողջ կարի շղթան ավարտվում է, թելերը կտրում են։

* Բարջելոյի տեխնիկա, «Հողմաղաց», «Տատիկի այգի», Կրեյզի տեխնիկա, «Սղոցատամ», «Ինը հրեշտակների դասեր», Կարտոնային տեխնիկա, «Մեդալիոն» աշխատանքները մեծ հետաքրքրություն են առաջացնում։

Patchwork.jpg 
Patchworkmill.jpg
Hexagon quilt in progress.jpg
Pointe folle 1897.jpg
Patchwork check tablecloth corner.jpg
Nine orders of angels.jpeg
Starting to sew a quilt.jpg
Patchwork Medallion (USA), 1853 (CH 18472637).jpg


* Հավաքման մեկ այլ տեսակ է ձեռքով հավաքումը, որի ժամանակ օգտագործվում է ստվարաթղթե ձևանմուշի վրա ձգված գործվածք, ինչն օգտագործվում է «Տատիկի այգի» անվամբ բլոկների պատրաստման համար: Կարերի համար նախատեսված տեղերով կտրված կտորները ձգվում են ստվարաթղթե նախշերի վրա՝ («Տատիկի այգին» հավաքելիս օգտագործվում են վեցանկյուններ) և ամրացվում մի քանի կարերով: Նախշերը, որոնք պարունակում են գործվածք, ծալվում են աջ կողմերով դեպի ներս և կարվում ձեռքով՝ թաքնված կարերով:

Գործվածքը հավաքելու ամենապարզ և արագ եղանակներից մեկը շերտերով կարելն է: Գործվածքի շերտերը կտրվում են մանրաթելերի երկայնքով՝ օգտագործելով ձևանմուշ և հաջորդաբար կարվում են հիմքի վրա: Որպես հիմք օգտագործվում են բամբակյա կամ վուշե գործվածք, թուղթ՝ (հեռացվում է կարելուց հետո) կամ միջաստառ: Գործվածքի թեքվելուց խուսափելու համար շերտերը կարվում են միասին՝ ամեն անգամ փոխելով ուղղությունը (օրինակ՝ առաջինը և երկրորդը՝ վերևից ներքև, երկրորդը և երրորդը՝ ներքևից վերև և այլն): Կարերի թույլատրելի չափերը, եթե հնարավոր է, արդուկվում են ավելի մուգ գործվածքի կողմը: Կարերի մեկ ուղղությամբ արդուկումը ամրություն է հաղորդում արտադրանքին: Բարջելոյի տեխնիկան հիմնված է գործվածքը շերտերով հավաքելու վրա։ Կարված շերտերը կտրվում են լայնակի ուղղությամբ, ապա վերամիավորվում են՝ վերածվելով շեղ գործվածքի: Այս տեխնիկան, երբ օգտագործվում են նույն գույնի տարբեր երանգների ներդաշնակորեն ընտրված գործվածքներ, որոնք ստվերված են հակադիրներով, ստեղծում է սահուն անցման, գույնի «ձգման» կամ «գլորման» էֆեկտ: Հավաքման գործընթացը հեշտացնելու և արագացնելու համար պատրաստվում է ոչ կպչուն միջադիր՝ երկրաչափական ձևերի (քառակուսիներ կամ եռանկյունիներ) նշված ցանցով մոզաիկ կարելու համար։

Շրջանաձև մասերով բլոկներ հավաքելիս՝ («Ամուսնական մատանի», «Հարբածի ուղի», «Ժամանակ և էներգիա») միացվող մասերի վրա եզրերը հավաքվում են, միջին կետերը որոշվում և ամրացվում են, իսկ դրանց անկյունները միացվում են։ Խազով մասը զգուշորեն նստեցվում և ամրացվում է ամրացումներով ուռուցիկ կտրվածքով մասին։ Մեքենայի վրա կարելիս ուռուցիկ կտրվածքով մասը գտնվում է վերևում։

«Վիտրաժ» հավաքելիս գործվածքի բեկորները կարվում են ծայրից ծայր, կարերը ծածկվում են հյուսով, ժապավենով, գործվածքի նեղ շերտերով։ Այս հավաքման դասական տարբերակում ֆիգուրների ուրվագծերը շրջանակվում են հիմնական պատկերին հակադրվող նյութով։

### Արվեստի գործեր

Pastel Pattern Patchwork Bear - geograph.org.uk - 7048218.jpg
Patchwork dnowdog - geograph.org.uk - 7280957.jpg
Patchwork volant - flying patchwork - Flickr - OliBac.jpg
Herd of Sheffield, Patchwork City - geograph.org.uk - 5048296.jpg
Herd of Sheffield, Elmer the Patchwork Elephant - geograph.org.uk - 5070609.jpg
Bagleather patchwork with Fabric.jpg 
Embellir ensemble!.jpg
"Patchwork Paddington", Paddington Bear, Childline - geograph.org.uk - 4294123.jpg
Knitted tent.jpg
Carmel Wilson, Patchwork Picture - "Gossips", c. 1938, NGA 12737.jpg
The Global Journeys sculpture covered with a colourful crochet patchwork - geograph.org.uk - 3112753.jpg
Decorative quilted upholstery.jpeg
Capitol Quilt Show 2011 (5806084924).jpg
2StainedGlassBanners.jpg
"Чудо лоскутное"- выставка в Доме народного творчества, город Киров.7.jpg


### Պատկերասրահ

0910Ga2. Папка из текстильных лоскутков.jpg
Quilt, patchwork (AM 1953.62.4-2).jpg
Quilt, patchwork (AM 1965.78.97-6).jpg
Textile piece, patchwork (AM 1931.295-2).jpg
Patchwork-Estrella de Ohio con tulipanes.jpg
Patchwork takaró.JPG
2005-Gudrun-Koch-Angel-Quilt-Patchwork.jpg
Quilt (AM 1979.216-6).jpg
Quilt (AM 1979.216-1).jpg
Patchwork - Curvas Concéntricas.jpg
Sample (AM 1966.79-2).jpg
Quilt (AM 1999.73.1-1).jpg
Quilt (AM 1999.73.1-3).jpg
Patchwork - widok ogólny.jpg
Harvey Thoss, Patchwork Quilting, 1939, NGA 12698.jpg
Quilt.jpg
Patchwork.jpg
Барджелло 001.jpg
Seed Packet Quilt.jpg
Patchwork madras fabric, made from Indian cotton madras plaid.jpg
PatchworkKissen.jpg
Yachats Bed Turning.jpg
Sadkeo.JPG
Klassisk pude i patchwork.jpg
Edith Magnette, Patchwork for Quilting, c. 1939, NGA 12614.jpg
Edith Magnette, Patchwork for Quilt, c. 1937, NGA 13041.jpg
Irene Schaefer, Patchwork Quilt, c. 1936, NGA 12643.jpg
Patchwork Quilt Top Fragment (USA), 1880 (CH 18420117-2).jpg
Dresden plate motif in 20th century quilt 1.jpg
Quilt, Star of Bethlehem pattern variation MET DP244125 (detail).jpg


## Ծանոթագրություններ

Կատեգորիա:Արվեստ ըստ թեմայի
Կատեգորիա:Գործվածքներ
Կատեգորիա:Տեքստիլ արդյունաբերություն